
TEXTEI 


Ilia tamen gravior, quae, cum discumbere coepit, 
Laudat Yergi'ium, periturae ignoscit Elissae, 435 
Commit±it vates et comparat; iride Maronem 
Atque alia parte in trutina suspendit Homerum. 

Cedunt grammatici, vincuntur rhetores, onrnis 
Turba tacet: nec causidicus, nec praeco loquetur. 

Altera nec mulier : verborum tanta cadit vis ! 440 

Tot pariter pelves ac tintinnabula dicas 
Pulsari. Jam nemo tubas, nemo aera fatiget; 

Una laboranti poterit succurrere lunae. 

JUVENAL, Saturae, VI, 434 - 443 


TEXTEII 

Legimus, cum Aruieno Rustico Paetus Tbrasea, Heren- 
nto Senecioni Priscus Helvidius laudati essent, capitale fuisse, 
neque in ipsos modo auctores, sed in libros quoque eorum saevi- 


tum, delesrato triumviris ministerio ut monumenta clarissimorum 
ingeniorum in comitio ac foro urerentur. Scilicet illo igne vocem 
populi Romani et libertatem senatus et conscientiam generis 
humani aboleri arbitrabantur, expulsis insuper sapientiae profes- 
soribus arque omni bona arte in exilium acta, ne quid usquanr 
honestunr occurreret. Dedimus profecto grande patientiae docu- 
mentum: et sicut vetus aetas vidit quid ultimum in libertate esset, 
ita nos quid in servitute. adempto per inquisitiones etiam loquendi 
audiendique commercio, Memoriam quoque ipsam cum voce pcr- 
didissemus, si tam in nostra potestate esset oblivisci quam tacere. 

TACITE, Agricola, li 

TEXTE III 

Itaque, credo, si civis Romanus Archias legibus non 
esset, ut ab aliquo imperatore civitate donaretur perficere non 
potuit! Sulla, cum Hispanos et Gallos donaret, credo, hunc 
petentem repudiasset! Quem nos in contione videmus, cum ei 
Libelium malus poeta de populo subiecisset, quod epigramma in 
eum fecisset tantummodo alternis versibus longiusculis, statim 
ex iis rebus, quas turn vendebat, iubere ei praemium tribui sub ea 
condicione ne quid postea scriberet. Qui sedulitatem mali poetae 
duxerit aliquo tamen praemio dignam, buius ingenium et virtu- 
tem in scribendo et copiam non expetisset ? 


CICERON, Pro Archia, 25 



